Dranklisensie tydelik opgeskort ná agt se dood | Maroela Media
Die dranklisensie van ŉ kuierplek in Khayelitsha, waar agt jong vroue dood is nadat ŉ trapreling meegegee en ŉ stormloop gevolg het, is Donderdag tydelik opgeskort.
Die Wes-Kaapse dranklisensiëringstribunaal het die tydelike opskorting bekragtig nadat die eienaar van Osi’s Place, Phumlani Abraham, daartoe ingestem het hangende die uitslag van ŉ verhoor wat sal bepaal of sy lisensie herroep moet word. Die verhoor is op 17 Augustus.
Die Wes-Kaapse drankowerheid het die aansoek vir die tydelike opskorting gebring. Philip Prinsloo, woordvoerder van die owerheid, wou nie meer sê oor die fyner besonderhede nie aangesien hulle nog bewyse by die verhoor in Augustus moet voorlê. Hy meen wel daar is rede tot kommer omdat minderjariges glo in die kroeg toegelaat was.
Maroela Media het vroeër berig ses vroue is dood nadat ŉ trapreling meegegee het. Twee beseerdes het op pad na die hospitaal gesterf toe hulle in ŉ motorongeluk betrokke was. Volgens die polisie was al die vroue tussen 15 en 23 jaar oud.
Kort na die voorval het inspekteurs Osi’s Place besoek en dit tydelik gesluit.
Kaapstad Osi's Place Wes-Kaap
Heli-ongeluk: Wildvanger breindood verklaar
Jong vroue word in die berig gemeld, volgens my was dit minderjarige tieners wat daar was